I 1373 var levningene av den hellige Birgitta blitt ført hjem til Sverige fra Roma via Danzig. I 1391 skal det allerede ha vært noen munker som tilhørte birgittinerordenen i byen, og 1397 ble klosteret grunnlagt som det første birgittinerklostret utenfor Sverige. Det var ett av to birgittinerkloster i Polen; et annet ble grunnlagt i 1416 i Lublin og ble stengt mot slutten av 1700-tallet.